
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 112
                                                             din 25 iunie 2015
            privind încetarea mandatelor şi aprobarea descărcării de gestiune

        a administratorilor provizorii ai S.C. Apă Termic Transport S.A. Sighişoara

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13680/12.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Hotărârii Consiliului Local Sighişoara nr. 9/26.02.1998, prin care s-a aprobat înfiinţarea S.C. Apă Termic Transport S.A. Sighişoara;
Ţinând cont de prevederile Hotărârii Consiliului Local Sighişoara nr. 4/29.01.2015 privind numirea membrilor Consiliului de Administraţie al S.C. Apă Termic Transport S.A. ca administratori provizorii;
Văzând prevederile Hotărârii Consiliului Local Sighişoara nr. 47/26.03.2015 privind desemnarea şi validarea membrilor Consiliului de Administraţie al S.C. Apă Termic Transport S.A. şi aprobarea contractului de mandat pentru membrii Consiliului de Administraţie al S.C. Apă Termic Transport S.A.;
Având în vedere prevederile art. 111 alin. 2 din Legea nr. 31/1990, republicată, Legea societăţilor, cu modificările şi completările ulterioare; 

Văzând şi Raportul de specialitate al S.C. Apă Termic Transport S.A. cu nr. 1262/12.06.2015, înregistrat la Municipiul Sighişoara cu nr. 13679/12.06.2015, prin care se propune să se ia act de încetarea mandatelor administratorilor provizorii şi să se aprobe descărcarea de gestiune a acestora pentru perioada mandatului, îndeplinindu-se prevederile legale în acest sens;
Având în vedere avizele favorabile ale comisiilor de urbanism, comerţ, socială şi juridică;
În temeiul art. 36 (2) lit. “a”, (3) lit. “c”, (9), art. 45 (1) şi a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Ia act de încetarea mandatelor administratorilor provizorii, în persoana numiţilor: Maior Gheorghe; Marian Adriana - Paula; Oprea Mircea - Ţonu; Ionescu Aurelian; Ivan Ovidiu; Marian Sabin; Codreanu Tudor, începând cu data de 14.04.2015.

Art. 2. Se aprobă descărcarea de gestiune a administratorilor provizorii pentru perioada mandatului 14.01.2015 - 14.04.2015.
Art. 3. Cu ducerea la îndeplinire a prevederilor prezentei hotărâri se încredinţează S.C. Apă Termic Transport S.A. 

Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  
               Dan Constantin Enescu                       Contrasemnează/Avizat pentru legalitate

                   SECRETAR,



                     Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;
  1 ex. Serviciul Investiţii - Urmărire Contracte, Monitorizare Servicii de Utilităţi Publice;
  1 ex. Direcţia Economică;

  3 ex. S.C. Apă Termic Transport S.A.;

  1 ex. domnul Maior Gheorghe; 
  1 ex. doamna Marian Adriana - Paula;
  1 ex. domnul Oprea Mircea - Ţonu; 
  1 ex. domnul Ionescu Aurelian;
  1 ex. domnul Ivan Ovidiu; 
  1 ex. domnul Marian Sabin;
  1 ex. domnul Codreanu Tudor.
18 ex. 
A.B.
